Document ID: 32010R0863

РЕГЛАМЕНТ (ЕС) № 863/2010 НА КОМИСИЯТА
от 29 септември 2010 година
за изменение на Регламент (ЕО) № 967/2006 по отношение на крайните срокове за износ и облагане на произведената над квотите захар
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 134 и член 161, параграф 3 във връзка с член 4 от него,
като има предвид, че:
(1)
Регламент (ЕО) № 967/2006 на Комисията от 29 юни 2006 г. за установяване на подробни правила за прилагането на Регламент (ЕО) № 318/2006 на Съвета по отношение на производството над квотите в сектора на захарта (2) установява крайни срокове, които се отнасят до износа и облагането на произведената над квотите захар.
(2)
Член 19, параграф 2, буква в) от Регламент (ЕО) № 967/2006 предвижда, че в случай на износ на произведеното над квотата количество производителите представят изискваните доказателства за износ на компетентния орган на държавата-членка преди 1 април, следващ пазарната година, през която е имало свръхпроизводство.
(3)
Когато определени дестинации не отговарят на условията за износ на захар и/или изоглюкоза, произведени над квотата, производителите трябва да представят доказателства за пристигане по местоназначение в съответствие с член 4в от Регламент (ЕО) № 951/2006 на Комисията (3). Опитът показва, че при някои дестинации е необходимо повече време, докато се набавят всички необходими документи. Следователно е целесъобразно да се предвиди възможност за удължаване на крайния срок в такива случаи.
(4)
Когато крайният срок за представяне на доказателства за износ пред компетентния орган на държавата-членка е удължен, крайният срок за държавата-членка да нотифицира общия размер на дължимата от производителите такса и крайният срок за производителите да заплатят данъка трябва да бъдат коригирани. По същия начин крайният срок за държавите-членки да определят и съобщят на Комисията количествата свръхпроизводство следва да се измени.
(5)
Следователно членове 3, 4 и 19 от Регламент (ЕО) № 967/2006 следва да бъдат съответно изменени.
(6)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 967/2006 се изменя, както следва:
1.
В член 3, параграф 2 се добавя следната втора алинея:
„Ако държавите-членки се възползват от възможността, предвидена в член 19, параграф 3, сроковете, предвидени в първа алинея, ще бъдат съответно 1 ноември и 1 декември.“
2.
В член 4, параграф 3 се добавя следната втора алинея:
„Ако държавите-членки се възползват от възможността, предвидена в член 19, параграф 3, срокът, предвиден в първа алинея, ще бъде 31 декември.“
3.
Член 19 се изменя, както следва:
а)
параграф 2, буква в), подточка ii) се заменя със следното:
„ii)
документите, посочени в членове 31 и 32 от Регламент (ЕО) № 376/2008, и в случаите, когато определени дестинации не отговарят на условията за износ на захар и/или изоглюкоза, произведени над квотата - документите, посочени в член 4в от Регламент (ЕО) № 951/2006, необходими за освобождаване на гаранцията.“;
б)
добавя се следният параграф 3:
„3. Когато определени дестинации не отговарят на условията за износ на захар и/или изоглюкоза, произведени над квотата, държавите-членки могат, след писмено искане от страна на производителя, да удължават срока от 1 април, посочен в параграф 2, буква в), най-много с още 6 месеца за подаване на документите, посочени в параграф 2, буква в), подточка ii).“
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 септември 2010 година.

Labels: 7
17
6